Keskustelu:Volodymyr Klytško vs. David Haye

message: Ehdotan jo nyt lupaavaksi. Yritän laittaa viitteet mallineisiin tänään. Kuvan saan artikkeliin vasta perjantaina. Tässä olisi vaihteeksi 2000-luvun nyrkkeilyä ja vieläpä hyvin tuore ottelu, kuten voitte ottelupäivästä päätellä. Pitäisi täyttää lupaavan määritelmä.--Bluto 6. heinäkuuta 2011 kello 08.21 (EEST)
replies: text: hmm, eiköhän tämä lupaavaksi käy.  --Lakritsa 6. heinäkuuta 2011 kello 11.06 (EEST)

text: Mielestäni tämä ei ole kovin tietosanakirjamainen. Äkkiseltään katsottuna yli puolet artikkelista keskittyy kertomaan siitä mitä kukakin on sanonut sanatarkastikin, mikä on vähän irrallista kun ei arvioida sitä onko tämä normaalia vai jotenkin poikkeavaa ja merkittävää (ilmeisesti jälkimmäistä, koska asia pitää näin tarkasti tietosanakirjassa selostaa). Lähteet toki on, mutta ne on juuri irrallisia uutisia. Osa syynä tähän on tietenkin historiallisen perspektiivin puute, tapahtumasta kun on aikaa vasta muutama päivä. En erityisesti halua tämän tyylisiä artikkeleita lisää, joten vastustan. --Harriv 6. heinäkuuta 2011 kello 13.02 (EEST)

text: Ajatus katkeaa tuossa "Ennen ottelua" -osion 1. kappaleessa. Eka lause puhuu peruutetusta ottelusta, mutta 2. jo uudesta ottelusta - itse hämmennyin tästä. Parempi olisi lisätä tuohon väliin peruutuksen syy ja aloittaa seuraava lause jotenkin "tätä ottelua" tai "uutta/uusintaottelua varten" tai muuttaa kappalejakoa niin että peruttu ottelu on omana kappaleena. Koska en ole urheiluasiantuntija, niin tuon korjauksen jälkeen kannatan, jos ei ei suurta vastustusta ilmene (Tosin "lyödä takaisin todellisuuteen" olisi kyllä suomeksi "lyödä takaisin maan pinnalle", mikä varsinkin nyrkkeilyottelussa olisi hyvin osuva kielikuva, mutta kun lähde tuota käytti niin en lähtenyt muuttamaan).--Nedergard 6. heinäkuuta 2011 kello 13.10 (EEST)
replies: text: :Korjailin rakennetta vähän. Jos tätä vertaa muihin nyrkkeilyotteluista kertoviin artikkeleihin, niin pitäisi tätä aika lailla lupaavan tasoisena lähteistyksen suhteen. Näissä matseissa on aina ongelmana se, että ottelua edeltäneet trash-talkit tuppaavat olemaan mielenkiintoisempia kuin itse ottelu ja siksi ne ovat korostuneet. T-paita-episodi oli vain yksi näistä, mutta kiistatta merkittävin, sillä siihen viitattiin useissa uutisissa ottelun jälkeenkin. Vertaa esimerkiksi Fight of the Century ja Superfight II, joissa on kerrottu tarkasti ottelua edeltäneistä tapahtumista. Tässä mielessä en pitäisi Harrivin kommenttia pätevänä. Korjasin Nedergardin ehdotuksen käännöksestä ja muutin rakennetta osiossa.--Bluto 6. heinäkuuta 2011 kello 15.00 (EEST)
replies: text: ::Kyllä tämä minun puolestani on sisällön ja lähteistyksen puolesta lupaavaa tasoa. Näin tuoreesta tapahtumasta tietysti tulee vähän erilaisia artikkeleita kuin vähän vanhemmista, mutta toisaalta voihan näihin sitten myöhemmin lisätä "historiallista perspektiiviä" sitä mukaa kun sellaista on näkyvissä. Viitteet nyt tietysti voisivat olla mallineissa.--Tanár 6. heinäkuuta 2011 kello 19.48 (EEST)

text: ::Seison kyllä edelleen sanojeni takana. Tätä vaivaa sama "resentismi" ongelma kuin kaikkia muitakin "viikon puheenaiheista" tehdyistä artikkeleista. Sirpaleita kerätty uutisista ja koska aihe on niin tuore, kunnon analyysia ei ole tarjolla (eikä sitä itse voi tietenkään Wikipediaan laatia). Jos tätä verrataan vaikka lupaava artikkeli -nimityksen aiemmin saaneeseen Fight of the Century, niin liikutaan ihan eri tasolla. Tosin tuossa on lähteenä kolme kirjaa ja aikaa on kulunut 40 vuotta, mikä hieman helpottaa olennaisen esittämistä.. --Harriv 6. heinäkuuta 2011 kello 23.05 (EEST)
replies: text: :::Lukaisin läpi ja vaikka tässä on jonkun verran epäolennaisuuksia niin loppujen lopuksi niitä on aika vähän. Artikkeli kertoo myös olennaiset seikat, ja toisaalta ottelu luultavasti muistetaan pikemminkin kaikesta hypestä kuin siitä mitä tapahtui kehässä. Kyllä minä tälle lupaavan statuksen antaisin, ei näiltä ole vaadittu niin paljon kuin hyviltä tai suosituilta artikkeleilta. --Jisis 6. heinäkuuta 2011 kello 23.10 (EEST)

text: :::Renault-skandaali äänestettiin aikoinaan hyväksi piakkoin skandaalin jälkeen. Myöhemmin sitä päivitettiin ja paranneltiin. Nyt se on suositeltu. Rohkaistuin hakemaan tällekin artikkelille statusta, koska 1) lupaavilta ei ole tavattu vaatia kuin perusasioiden käsittelyä, 2) ottelua hehkutettiin 2000-luvun suurimpana raskaansarjan matsina Lewis-Tyson-kamppailun jälkeen ja 3) tapaus on käytännössä loppuun käsitelty ja ottelu takanapäin.--Bluto 7. heinäkuuta 2011 kello 09.23 (EEST)
 Kannatan –J.K Nakkila 9. heinäkuuta 2011 kello 21.54 (EEST)
Merkitsen tämän nyt kuitenkin lupaavaksi, vaikka Harriv olikin toista mieltä, kun muuten kannatusta näyttää tulleen ihan mukavasti.--Tanár 16. heinäkuuta 2011 kello 19.23 (EEST)
</div>
thread_title:  Lupaava artikkeli -ehdotus